შანლიურფის არქეოლოგიური და მოზაიკის მუზეუმი

შანლიურფის არქეოლოგიისა და მოზაიკის მუზეუმი ან შანლიურფის მუზეუმი () — მდებარეობს თურქეთის სამხრეთ-აღმოსავლეთ ქალაქ შანლიურფაში (ასევე ცნობილი როგორც ურფა). მუზეუმები მოიცავს შანლიურფას (ანტიკურ პერიოდში ცნობილი როგორც ედესა), გიობექლი-თეფეს, კარაჰან თეფეს, ჰარანის, სამხრეთ-აღმოსავლეთ ანატოლიის პროექტის აღმოჩენებსა და ათათურქის კაშხლის, ბირეჯიკის კაშხლისა და კარკამიშის კაშხლის წყალსაცავებში აღმოჩენილ ნანგრევებს. ორივე მუზეუმი მდებარეობს მისამართზე: ჰალეპლიბაჰჩე მაჰალესი 2372, სოკ ეიუბიე/შანლიურფა (შანლიურფას პიაცა მოლის გადაღმა).

მდებარეობის ისტორია და შენობა
1969 წელს 1500 კვ.მ. საგამოფენო ფართობით გაიხსნა ძველი მუზეუმი, რომელიც მდებარეობდა ჩამლიქ ჯადესიზე. მოგვიანებით მას დაემატა დანართები. მანამდე, არქეოლოგიური აღმოჩენები გამოფენილი იყო შეჰით-ნუსრეტის დაწყებითი სკოლის ოთახებში, შემდეგ კი ათათურქის დაწყებით სკოლაში.

ამჟამინდელი მუზეუმი მდებარეობს ჰალეპლიბაჰჩეს ქუჩაზე, ბალიქლიგოლთან, წმინდა ტბასთან ახლოს. მუზეუმი გაიხსნა 2015 წელს რომელმაც ჩაანაცვლა შანლიურფას ყოფილი მუზეუმი ჩამლიქის ქუჩაზე. 34,000 კვადრატული მეტრის დახურული ფართობით, ის თურქეთის ერთ-ერთი უდიდესი მუზეუმია. მუზეუმი შედგება ორი მთავარი შენობისგან. ჩრდილოეთით არის არქეოლოგიური მუზეუმი, ხოლო სამხრეთით - მოზაიკის მუზეუმი.

მუზეუმს აქვს 3 სართული და მოიცავს 2,500 კვადრატულ მეტრ შიდა სივრცეს.

მოზაიკის მუზეუმი
ორფეოსის მოზაიკა შეიქმნა 184 წელს ედესაში. ის აღმოაჩინეს 1980 წელს და არალეგალური გზით გაიტანეს ამერიკის შეერთებულ შტატებში. რამდენიმე გადაცემის შემდეგ, ის დაუბრუნდა შანლიურფას დალასის მუზეუმს 2015 წელს.

არქეოლოგიური განყოფილება
პირველ და ზედა სართულზე არის ოთხი საგამოფენო დარბაზი. პირველი საგამოფენო დარბაზი განკუთვნილია ასურული, ბაბილონური და ხეთური არტეფაქტებისთვის. მეორე და მესამე დარბაზებში გამოფენილია ნეოლითური, ქალკოლითური და ბრინჯაოს ხანის ნივთები, როგორიცაა ქვის იარაღები, ტერაკოტის კერამიკული იარაღები, ბეჭდები, პითოსები, ყელსაბამები, ფიგურინები, ლითონის იარაღები, სამკაულები და კერპები. ერთ-ერთი უმნიშვნელოვანესი ექსპონატია 9500 წლის ქანდაკება, რომელიც ადამიანის ცნობილი უძველესი სიცოცხლისეული ზომის ქანდაკებაა. ეთნოგრაფიულ განყოფილებაში გამოფენილია ტანსაცმელი, ვერცხლისა და ბრინჯაოს სამკაულები, ხელნაკეთი ნივთები, ეპიტაფიანი კარები, კალიგრაფიის ნიმუშები და ხელნაწერი ყურანები. ეზოში სხვადასხვა არქეოლოგიური ნივთებია წარმოდგენილი.

ის მოიცავს ურფას ადამიანის ქანდაკებას, დათარიღებულს დაახლოებით ძვ. წ. 9000 წლით (11 000 წლის წინ), რომელიც განიხილება როგორც ადამიანის აქამდე აღმოჩენილი უძველესი სიცოცხლისეული ზომის ქანდაკება.

რესურსები ინტერნეტში
virtual tour
Turkish Government website

სქოლიო

კატეგორია:თურქეთის მუზეუმები
კატეგორია:2015 წელს დაარსებული მუზეუმები